Banyalani bao e lego babulamadibogo ba kgethegilego ba ile ba kopana le Lorys ge a be a na le nywaga e 23. Ka nako yeo, o be a dula le monna wa sefoa le morwedi wa bona wa ngwaga o tee yoo a bego a kgona go kwa. Lorys o ile a dumela ge a be a laletšwa dibokeng tša phuthego gomme a kgongwa kudu ke seo a ithutilego sona moo. BOTHATA: Dilo tšeo di hlohleletšago bomenetša ke megabaru le boithati. Bahlankedi ba mmušo le balata ba wona gantši ba bontšha dika tšeo tše di sa kgahlišego. Lebenkeleng le legolo leo le welego kua Seoul leo go boletšwego ka lona sehlogong se se fetilego, bahlankedi ba mmušo ba ile ba amogela letsogo-le-kobong go boradikonteraka bao ba bego ba tseba gore go lefa letsogo-le-kobong go be go tla fokotša ditshenyagalelo go feta ge nkabe ba dirišitše ditlabakelo tša kgonthe le mekgwa ya maleba ya go aga.